  Туспуктэм: Руслан Нуриахметов Наталия Сильвестрова Удмуртиын вуись шутэтскон нуналъёсы куазь шунытгес кариськоз, лымыялоз. Со сярысь улосвыл Гидрометцентрлэн пресс-службаез ивортӥз. Матысь уй-нуналэ интыосын ӧжыт лымы усёз. Уйин -19…-24, нуназе -11...-16 градус луоз. Арнянуналэ, 18-тӥ тулыспалэ, уйин -15…-20, нуназе -9…-14 градус возиськоз. Нуназе тӧл кужмоялоз, секундскын 10-15 метрозь пельтоз. Нуназе бере интыосын, тужгес ик шундыпуксён палась ёросъёсын, кӧня ке лымыялоз. Ӝытазе но вордӥськонэ потон уе лымыян кужмоялоз но быдэс элькунэ вӧлмоз. Сюресъёс вылын лымы пельтэмъёс, лымы вӧлдэт. Вордӥськонэ, 19-тӥ тулыспалэ, нуназе озьы ик лымыялоз, тӧл кӧня ке лябӟыны кутскоз. Омырын уйин -9…-14, нуназе -5…-10 возиськоз. Нырысь-валысь чакланъёсъя, вуоно арнялэн шорозяз температура шӧдскымон уз воштӥськы. Тегъёс: куазь Гидрометцентр Удмуртия  